Diari Oficial de la Generalitat Valenciana


Sumari del DOGV 1497, del 05-03-1991 (1991/820519)

ORDRE de 30 de gener de 1991, del Conseller de Sanitat i Consum, per la qual es regula la prestació dels serveis de planificació familiar en l'assistència hospitalària.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/01/30/(2)/dof/vci/html**

### Dades del document

Número de DOGV
:   1497

Data del DOGV
:   05-03-1991

Secció del DOGV
:   DISPOSICIONS GENERALS

Número del document
:   1991/820519


Data del document
:   30-01-1991

Organisme emissor
:   Conselleria de Sanitat i Consum

Tipus de document
:   Ordre

Ordre de 30 de gener de 1991, de la Conselleria de Sanitat i Consum, per la qual es regula la prestació dels serveis de planificació familiar en l'assistència hospitalària.  
La planificació familiar comprén el conjunt d'activitats dirigides a aconseguir el dret de l?individu i de la parella a decidir lliurement i responsablement sobre el nombre de fills i l?espaiment entre ells que desitgen.  
Per poder desplegar aquestes activitats i específicament les que es relacionen en la Llei 35/1988, de 22 de novembre, sobre Tècniques de Reproducció Assistida en el Nivell d'Assistència Especialitzada, segons es defineix i estableix en el Decret 122/1988, de 29 de juliol, del Consell de la Generalitat Valenciana, es requereix l'acreditació d'unitats específiques de reproducció humana dins de les institucions hospitalàries del Servei Valencià de Salut.  
D'acord amb les atribucions que em confereixen els articles 35 e) i 44 de la Llei de Govern Valencià,  
ORDENE  
Article primer  
Aquesta ordre desplega les activitats del Programa de Planificació Familiar i Sexualitat a nivell dels serveis d'assistència especialitzada. '  
Article segon  
Són objectius del Programa de Planificació Familiar i Sexualitat a nivell dels serveis d'assistència especialitzada:  
- Prevenir i resoldre problemes de salut relacionats amb l?ús de mètodes anticonceptius, l?esterilització quirúrgica i la interrupció voluntària de l?embaràs (IVE) d?acord amb els supòsits legals.  
- Detecció i tractament de l?esterilitat en la dona, en l?home o en la parella amb desigs de tenir filis.  
- Disminuir l'aparició d'anomalies congènites, identificant parelles de riscs i proporcionant-los consell genètic.  
Article tercer  
Els objectius i funcions mencionats en l'article anterior es realitzaran en:  
- Els hospitals de districte a través dels serveis d'obstetrícia-ginecologia i d'urologia.  
- Els hospitals de referència, pels serveis esmentats en l'apartat anterior o en unitats específiques de reproducció humana.  
Article quart  
Les activitats a realitzar pels hospitals de districte relacionades amb la reproducció humana són les següents:  
1. La diagnosi de la causa de l?esterilitat i infertilitat i el seu tractament d'acord amb la capacitat del centre.  
2. La resolució pràctica de les demandes de mètodes anticonceptius quirúrgics.  
3. El tractament de les complicacions necessitades d'atenció especialitzada derivades de l?ús de mètodes anticonceptius.  
4. La resolució pràctica de les demandes d'avortament d'acord amb els supòsits legals.  
5. La coordinació amb els distints nivells assistencials de planificació familiar i sexualitat que es despleguen en la xarxa pública, així com amb els centres acreditats per a la pràctica legal de la IVE que s'hi troben vinculats.  
6. La col·laboració en la informació i formació dels professionals en l?àrea de la reproducció humana.  
7. La investigació en l?àrea de la reproducció humana dins dels marges que delimita la legislació vigent.  
Article cinquè  
Són funcions dels hospitals de referència en matèria de reproducció humana, a més de les ja esmentades per als hospitals de districte :  
1. En els casos que requeresquen uns recursos tecnològics i professionals específics d'una unitat de reproducció humana es realitzarà:  
a) La diagnosi i el tractament de complicacions de l?ús d'anticonceptius.  
b) La diagnosi i el tractament de l?esterilitat i la infertilitat mitjançant la utilització de tècniques i de recursos específics.  
2. Les proves i tècniques específiques que permeten la diagnosi prenatal.  
3. L'atenció de demandes d'IVE derivades de la diagnosi prenatal i de l'activitat de la mateixa unitat.  
Article sisè  
Quan les necessitats assistencials així ho requeresquen, podran desplegar-se unitats específiques de reproducció humana, als hospitals de referència.  
Les unitats de reproducció humana es constituiran com a unitats específiques multidisciplinàries, amb un responsable de la unitat, i dependran orgànicament de l'equip de direcció d'assistència especialitzada del districte sanitari.  
Article seté  
. Els recursos humans i materials d'una unitat de reproducció humana hauran de tenir capacitat assistencia per atendre, a més de les funcions ja especificades en els articles quart i cinquè, les següents àrees:  
1. Area de diagniosi:  
- Clínica:  
Andrologia, endocrinologia, sexologia, anticoncepció, diagnosi preconcepcional i prenatal, esterilitat.  
- Laboratori especialitzat: Hormones, genètica, semen, biotecnologia, fertilització, criobiologia.  
- Exploracions complementàries:  
Ecografies, radiodiagnosi.  
2. Area de tractament:  
- Metge: endocrinològic, sexològic, clínic.  
- Quirúrgic.  
- Unitat de vigilància intensiva.  
- Nounatologia.  
3. Area de formació i investigació:  
- Informació.  
- Formació.  
- Control de qualitat.  
Article vuité  
L'autorització per al funcionament de la unitat de reproducció humana en hospitals de referència correspon a la Direcció General de Planificació de l'Assistència Sanitària, i haurà de ser sol·licitada a través de l?òrgan competent del Servei Valencià de Salut.  
Article nové  
Es constituirà una comissió científica que tindrà com a objectiu la coordinació dels projectes d'Assistència, investigació i docència en els distints centres acreditats i integrats en el programa.  
Article desè  
Es crearà una comissió de bioètica per a les unitats de reproducció humana dels hospitals de referència i l?àmbit de la qual serà la Comunitat Valenciana. Les seues funcions seran:  
- Examinar els supòsits que els siguen proposats a fi d'emetre'n informe des del punt de vista legal, ètic i social.  
- Assessorar la Conselleria de Sanitat i Consum quant a programes de treball, instal·lacions, acreditació d'equips i quan així es requeresca.  
- Analitzar aspectes bioètics per iniciativa pròpia.  
DISPOSICIO FINAL  
Aquesta Ordre entra en vigor l?endemà de la seua publicació.  
València, 30 de gener de 1991.  
El Conseller de Sanitat i Consum,   
JOAQUIN COLOMER SALA


Còpia Permalink ELI